CELEX: 62006TJ0179
Language: sl
Date: 2009-06-03 00:00:00
Title: Sodba Sodišča prve stopnje (peti senat) z dne 3. junija 2009.#Komisija Evropskih skupnosti proti Burie Onderzoek en Advies BV.#Arbitražna klavzula - Pogodba, sklenjena v okviru programa RACE II in posebnega programa na področju telematskih aplikacij skupnega interesa - Vračilo dela izvršenih predplačil - Pristojnost Sodišča prve stopnje - Delna nedopustnost - Načelo dobrega upravljanja - Nasprotna tožba.#Zadeva T-179/06.

Sodba Sodišča prve stopnje (peti senat) z dne 3. junija 2009 – Komisija proti Burie Onderzoek en Advies
      (Zadeva T-179/06)
      „Arbitražna klavzula – Pogodba, sklenjena v okviru programa RACE II in posebnega programa na področju telematskih aplikacij skupnega interesa – Vračilo dela izvršenih predplačil – Pristojnost Sodišča prve stopnje – Delna nedopustnost – Načelo dobrega upravljanja – Nasprotna tožba“
      Postopek – Predložitev zadeve Sodišču prve stopnje na podlagi arbitražne klavzule (člen 238 ES) (Glej točke od 59 do 62 in 100.)
      Predmet 
      
         
               Tožba na podlagi arbitražne klavzule v smislu člena 238 ES, s katero naj se Burie Onderzoek en Advies BV naloži vračilo dela
                  predplačil, ki jih je Skupnost izvršila na podlagi dveh pogodb o financiranju na področju napredne komunikacijske tehnologije
                  v Evropi in telematskih aplikacij, ter plačilo zamudnih obresti.
               
            Izrek 
      
         
                  1)
               
               
                  
               
               
                  	Tožba o vračilu predplačil, ki jih je Komisija izvršila na podlagi pogodbe Barbara (Broad Range of Community Based Telematics
                     Applications in Rural Areas) s sklicevanjem na „Projet R 2022“, se zaradi očitne nepristojnosti Sodišča prve stopnje zavrže
                     kot nedopustna v delu, kjer se nanaša na Burie Onderzoek en Advies BV.
                  
               
            
         
                  2)
               
               
                  
               
               
                  	Burie Onderzoek en Advies se na podlagi pogodbe Telepromise (Telematics to Provide for Missing Services) s sklicevanjem na
                     „Projet UR 1028“ naloži, naj Komisiji plača glavnico 109.535,62 EUR in zamudne obresti po zakoniti obrestni meri, ki velja
                     na Nizozemskem, od 31. avgusta 2001 do vračila dolga v celoti.  
                  
               
            
         
                  3)
               
               
                  
               
               
                  	Nasprotna tožba Burie Onderzoek en Advies se zavrne.
               
            
         
                  4)
               
               
                  
               
               
                  	Vsaka stranka nosi plačilo svojih stroškov.